ΜΙΑ ΣΕΙΡΑ ΤΟΥ NETFLIX
Είναι κανείς εδώ;
-Γύρνα τον αλλιώς. -Ζει;
Με ακούς;
ΔΕΥΤΕΡΗ ΣΥΖΥΓΟΣ
Γεια.
Πού είσαι; Σε ψάχνω μια ώρα τώρα.
Λόρνα, δεν είσαι πια γυναίκα μου.
Να 'σαι καλά, Μικ.
Γιατί, μερικές φορές, θαρρώ πως είμαι.
Κι άλλες, ότι είμαι η μαμά σου.
Μη. Καταλαβαίνω πότε απομακρύνεις το ακουστικό.
Είμαι αυτή που κάνει κουμάντο στο γραφείο,
ό,τι έχει απομείνει,
και πρέπει να μπορώ να σε βρίσκω.
Εντάξει, με βρήκες. Ποιο είναι το πρόβλημα;
Μας πήρε η δικαστής Χόλντερ.
-Θέλει να σε δει άμεσα. -Η Πρόεδρος Εφετών;
Τυπικά, η εκτελούσα χρέη. Πες μου ότι δεν κοιμάσαι μαζί της.
Όχι. Γιατί το λες αυτό;
Ο μόνος λόγος να κληθείς στο ιδιαίτερο γραφείο μιας δικαστού
είναι, Α, για υπόθεση ή, Β, αν έχεις σχέση μαζί της.
Αφού έναν χρόνο τώρα δεν έχεις υπόθεση…
Ούτε καν την ξέρω.
-Θέλει να σε δει εδώ και τώρα. -Δεν είπε για τι;
Όχι. Αλλά μήπως να εξετάσουμε την πιθανότητα
να είναι θετικό;
Να σου αναθέσει υπόθεση άνευ αμοιβής.
-Να ξαναρχίσεις δουλειά. -Μπορεί.
Μικ;
Ακόμα εδώ.
Να πας με μια Lincoln.
Είναι στο γκαράζ.
Να βγάλεις μία. Οι Lincoln σού πάνε.
Και να πας καλοβαλμένος.
Αν πρόκειται όντως για ευκαιρία, να πας εντελώς Μίκι Χάλερ.
Εντάξει.
ΑΠΑΛΛΑΧΘΗΚΕ
ΑΘΩΟΣ
ΠΡΩΤΗ ΣΥΖΥΓΟΣ
Γεια.
Έχεις τη Χέιλι απόψε. Σου το θυμίζω.
Λες και θα το ξεχνούσα.
Στις 6:00, εντάξει; Όχι 6:10. Όχι 6:05.
Ποιος είναι ο τυχερός; Τον ξέρω;
Στις 6:00 ακριβώς, Μίκι.
Εντάξει, έγινε.
Τι ξέρεις για τη δικαστή Μαίρη Χόλντερ;
Γιατί;
Δεν ξέρω. Με κάλεσε στο γραφείο της.
-Έκανες κάτι; -Όχι, δεν έκανα τίποτα.
Τότε, γιατί σε κάλεσε;
Δεν ξέρω, γι' αυτό ρωτάω. Τι μπορείς να μου πεις για αυτήν;
Μανιακή σε ειδεχθή βαθμό στα θέματα ηθικής τάξης,
άρα μάλλον κάτι έχεις κάνει.
-Ευχαριστώ. -Στάσου…
Θα τα πούμε απόψε.
Κάτι έχει κάνει.
ΑΘΩΟΣ
Γεια σου, Μικ.
-Λόρνα. -Ήμουν περαστική από εδώ.
-Όχι. Με τσεκάρεις. -Ποιος το είπε;
Είσαι ωραίος. Πάντα μου άρεσε αυτό.
Τι γυρεύεις εδώ, Λόρνα;
Ίσως είναι σπουδαία δουλειά.
Ασκεί χρέη Προέδρου Εφετών. Ήρθα και μάζεψα πληροφορίες.
Και;
Έχει κυρίως διοικητικά καθήκοντα, ποιος δικαστής πάει πού.
Και;
Και… αναθέτει υποθέσεις.
-Αν πρόκειται για αυτό… -Δεν θες να τα θαλασσώσω.
Απλώς, ό,τι και να 'ναι, κοίτα να τα πας καλά. Εντάξει;
Ο κος Χάλερ, υποθέτω.
Δικαστή Χόλντερ.
Δεν νομίζω να έχουμε γνωριστεί.
Όχι, Εντιμοτάτη.
Ελάτε, τότε.
Δικηγόρο Lincoln δεν σας λένε;
Ορισμένοι, ναι.
Ή με έλεγαν.
Γιατί;
Δούλευα κυρίως στο αμάξι. Πήγαινα από δικαστήριο σε δικαστήριο.
Όλο οδήγημα και τα λοιπά.
Έτοιμος να το σκάσετε, αν χρειαστεί.
Ποτέ δεν το έσκασα.
Καθίστε.
Τι σχέση έχετε με τον Τζέρι Βίνσεντ;
Τον Τζέρι Βίνσεντ;
Ήμασταν συχνά αντίδικοι παλιά, όταν ήταν εισαγγελέας.
Μετά, άρχισε τη δικηγορία.
Δολοφονήθηκε χθες βράδυ.
Ορίστε;
Πυροβολήθηκε στο αμάξι του.
Τι;
Αν ήσασταν φίλοι, τα συλλυπητήριά μου,
αλλά δεν σας κάλεσα γι' αυτό.
Ήσασταν φίλοι;
Είχαμε φιλικές σχέσεις. Συναδελφικές, κυρίως.
Σας άφησε τις υποθέσεις του.
Με συγχωρείτε;
Κατέθεσε υπόμνημα στο δικαστήριο προ δέκα ημερών
που προέβλεπε την ανάθεση όλων των υποθέσεών του σε εσάς
σε περίπτωση ανικανότητας ή θανάτου.
-Δεν το συζήτησε μαζί σας; -Όχι.
Χθες βράδυ απεβίωσε, συνεπώς, αναλαμβάνετε όλες του τις υποθέσεις.
Κι αυτήν του Τρέβορ Έλιοτ.
Τον έχετε ακουστά;
Ο κομπιουτεράς που σκότωσε σύζυγο και εραστή.
Φέρεται να σκότωσε.
Φυσικά.
Είναι τώρα υπόθεσή μου;
Όλες είναι υποθέσεις σας, κύριε Χάλερ.
Μπορεί να μην τις κρατήσετε όλες.
Κάθε πελάτης έχει δικαίωμα αλλαγής συνηγόρου,
όταν μάθει ότι απεβίωσε ο κ. Βίνσεντ.
Αυτό σημαίνει ότι θα έχετε την πρώτη ευκαιρία.
Αν κρίνω ότι οι πελάτες του κυρίου Βίνσεντ
θα αναληφθούν από αντικαταστάτη συνήγορο
ευυπόληπτο και επαγγελματικά ικανό.
Ως γνωστόν,
δεν είχατε καθόλου υποθέσεις εδώ και αρκετό καιρό.
Ναι. Είχα ένα ατύχημα
προ 18 μηνών, περίπου.
Κάνοντας σέρφινγκ, είτε το πιστεύετε είτε όχι.
Υποβλήθηκα σε πολλαπλές εγχειρήσεις και, δυστυχώς, υπήρξαν επιπλοκές.
Επιπλοκές;
Έπαιρνα παυσίπονα. Εθίστηκα σε αυτά. Αλλά έληξε πλέον. Αποτάνθηκα σε ειδικούς.
Καθάρισα. Επομένως, αν τυχόν σας ανησυχεί η υπόληψή μου…
Η δική μου υπόληψη με ανησυχεί. Εγώ θα υπογράψω για εσάς.
Ή μπορεί και όχι.
Γιατί εσάς;
Τόσοι δικηγόροι υπάρχουν.
Ειλικρινά, Εντιμοτάτη, δεν έχω ιδέα.
Αν έπρεπε να μαντέψετε;
Όπως είπα, είχαμε φιλικές σχέσεις.
Υπήρχε εμπιστοσύνη.
Επιπλέον, αν και υποκειμενικό,
δεν υπήρχε καλύτερος συνήγορος υπεράσπισης στο Λος Άντζελες,
και το γνώριζε από προσωπική πείρα.
Και νομίζετε ότι είστε ακόμα;
Ναι.
Αυτή είναι εντολή
ανάθεσης των υποθέσεών του σε εσάς.
Μπορώ να την ανακαλέσω άμεσα.
Θα σας παρακολουθώ, κύριε Χάλερ.
Θέλω ενημέρωση προόδου στις αρχές της επόμενης εβδομάδας.
Μετά, ανά δεκαπενθήμερο ενημερώσεις
για κάθε υπόθεση στην οποία θα παραμείνετε συνήγορος.
-Έγινα σαφής; -Δεν θα σας απογοητεύσω.
Μην απογοητεύσετε τους πελάτες σας.
Θα πρότεινα να πάτε άμεσα στο γραφείο του κυρίου Βίνσεντ.
Το ερευνά η αστυνομία
και μάλλον παραβιάζει το απόρρητο καθώς μιλάμε.
Ευχαριστώ, Εντιμοτάτη.
Καλή τύχη, κε Χάλερ.
Λοιπόν, πήρες υπόθεση;
Έναν σωρό υποθέσεις.
Μαζί και του Τρέβορ Έλιοτ.
Τι;
Πρέπει οι πελάτες
να συμφωνήσουν, αλλά ξαναπιάνω δουλειά, Λόρνα.
Μπορεί να ξαναπιάσω δουλειά.
Τι σου είπα για τις θετικές προβλέψεις;
Ξύπνησες, κανένας πελάτης.
Τώρα, υπερασπίζεσαι κάποιον σαν τον Έλιοτ σε δίκη φόνου.
Αν με κρατήσει.
Θετική σκέψη, Μίκι. Θετική σκέψη.
-Ο όροφος είναι κλειστός. -Έχουμε δουλειά εδώ.
-Όχι σήμερα. -Πες το στη δικαστή.
Να δω ταυτότητα.
Ξέρεις, δεν βοηθάει η έπαρση.
Λέμε τώρα.
ΒΙΝΣΕΝΤ ΚΑΙ ΣΥΝΕΡΓΑΤΕΣ ΔΙΚΗΓΟΡΙΚΟ ΓΡΑΦΕΙΟ
-Μπορώ να βοηθήσω; -Μίκι Χάλερ. Είμαι δικηγόρος.
Ανέλαβα τις υποθέσεις του κ. Βίνσεντ.
Ελάτε αύριο. Είναι σκηνή εγκλήματος. Έχει αποκλειστεί.
Η σκηνή εγκλήματος ήταν στο γκαράζ, όχι στο γραφείο.
Υπάρχουν φάκελοι πελατών που πρέπει να διαφυλαχθούν.
Πώς λέγεστε, είπαμε;
Μίκι Χάλερ. Και Λόρνα Κρέιν. Υπάλληλός μου.
Λοιπόν, Μίκι Χάλερ και Λόρνα Κρέιν,
θέλω να φύγετε κι οι δύο. Τώρα.
-Επηρμένος, ξεκάθαρα. -Τι είπατε;
Όχι εσείς. Όποιος έχει τη μύγα, μυγιάζεται.
Μολύνετε σκηνή εγκλήματος. Πρέπει να φύγετε.
Η διαταγή λέει ότι διορίστηκα
από την εκτελούσα χρέη Προέδρου Εφετών
αντικαταστάτης συνήγορος των πελατών του.
Αυτό σημαίνει ότι είναι υποθέσεις μου.
Δεν έχετε δικαίωμα να σκαλίζετε φακέλους.
Καλύπτονται από απόρρητο.
Ο κος Βίνσεντ δολοφονήθηκε. Ίσως κρύβουν το κίνητρο.
-Και να ίσχυε… -Συνήγορε…
Διαβάστε τη διαταγή, ντετέκτιβ.
Το έγκλημα έγινε στο γκαράζ.
Κανείς δικαστής στο Λ.Α. δεν θα το ενέκρινε αυτό.
Αυτό σου αναθέτει όλες τις υποθέσεις του κ. Βίνσεντ;
Πολύ σωστά.
-Άρα, είσαι στη λίστα μας. -Τι πράγμα;
Τη λίστα υπόπτων.
Πεθαίνει και κληρονομείς όλη την επιχείρηση;
Κίνητρο, κατά τη γνώμη μου.
Θα μας πεις πού ήσουν χθες μεταξύ 8:00 και μεσάνυχτα;
Με τσάκωσες, ντετέκτιβ.
Εγώ σκότωσα τον Τζέρι. Λύθηκε η υπόθεση. Ακούτε;
Προφανώς, το 'χεις ξανακάνει.
Θα φύγετε από εδώ τώρα ή να τηλεφωνήσω στη δικαστή;
Ναι.
-Παιδιά. -Κι εγώ χάρηκα.
-Αντίο. -Πάμε.
Αφήστε τα πάντα.
Τι;
Εντάξει, έλα.
Αναρωτιέμαι μήπως τους διδάσκουν στη σχολή
πώς να σε εξοργίζουν.
Αν σκεφτείς την καχυποψία μεταξύ πολιτών και αστυνομίας,
θα έπρεπε να διδάσκονται να μην εκνευρίζουν τον κόσμο.
Τι λες να προσλάβω τον Σίσκο;
Μίκι.
Καλός ερευνητής. Από τους καλύτερους που ξέρω.
Εντάξει η πρώην,
αλλά παραπάει να προσλάβεις και τον γκόμενό της.
Αν ο Τρέβορ Έλιοτ με κρατήσει,
πρέπει να κινηθώ σβέλτα
με έμπιστο ερευνητή, και ο Σίσκο…
Ναι, Μίκι Χάλερ.
Μάλιστα, κύριε. Στις 2:00 μ.μ. Σήμερα;
Ναι, κύριε, θα είμαι εκεί. Ευχαριστώ.
Ποιος ήταν αυτός;
Ο βοηθός του δικαστή Κάντερ. Ο Τζέρι είχε δίκη σήμερα.
-Τι; -Ναι.
-Θα φας το σάντουιτς; -Όχι, Λόρνα, όλο δικό σου.
Ευχαριστώ. Τρέχα.
Γεια.
-Αντικαθιστώ τον Τζέρι Βίνσεντ. -Το έμαθα.
Συγγνώμη. Πώς λέγεστε;
Χάλερ. Μίκι Χάλερ.
Και τον πελάτη σας;
Μάλιστα.
Λετς, το μικρό, Ίζι.
Νομίζω κλοπή.
Υπόθεση του Μαρκ Ντάνιελς,
τον οποίο αντικαθιστώ εγώ, οπότε δική μου.
-Διακεκριμένη κλοπή. -Προφανώς, θα ζητήσω αναβολή.
Προφανώς, δεν θα σας τη δώσω.
-Τι; -Οι μάρτυρες δεν μένουν εδώ.
Προτιμώ να θυμώσουν μ' εσένα ή τον δικαστή,
ιδίως αν θέλω να ξανάρθουν.
Λ.Α.-292587. Πολιτεία κατά Ίζι Λετς.
Και ξεκινήσαμε.
Σάρα Σέπαρντ, κατήγορος. Έτοιμη για εκδίκαση.
Μίκι Χάλερ, υπεράσπιση, Εντιμότατε.
Έρχομαι αμέσως. Μπορώ να πλησιάσω;
ΓΟΥΑΛΑΣ ΚΑΝΤΕΡ ΔΙΚΑΣΤΗΣ
Ο κύριος Βίνσεντ πέθανε απροσδόκητα χθες.
Τον αντικαθιστώ.
Ειλικρινή συλλυπητήρια. Πότε θα είστε έτοιμος;
-Λοιπόν… -Όχι απληστίες.
Είναι δίκη με δύο μάρτυρες.
Από άλλη πόλη,
ίσως τους χάσω αν αναβληθεί.
Τι λέτε για αύριο;
Αύριο;
Δείτε τον φάκελο.
Αν νιώθετε ανέτοιμος, να μου το πείτε.
Αποσυρθείτε.
Η υπόθεση αναβάλλεται για αύριο στις 10:00 π.μ.
-Σταθείτε, τι; -Κύριε;
Ήρθαμε αεροπορικώς από το Σαν Φρανσίσκο.
-Είναι άδικο. -Δυστυχώς, συνέβη κάτι έκτακτο.
Και τα θύματα; Και σε εμάς συνέβη κάτι έκτακτο.
Η γυναίκα μου δέχθηκε επίθεση.
Της αφαιρέθηκε βίαια το κολιέ της.
Το δικαστήριο το κατανοεί, αλλά είναι αναπόφευκτο.
Η υπόθεση αναβάλλεται για αύριο στις 10:00 π.μ.
Τα θύματα δεν έχουν δικαιώματα.
-Με συγχωρείτε. -Αυτό έκλεψε;
Καλόγουστη η πελάτης σου.
-Μίκι Χάλερ. Συνήγορός σου. -Ο Τζέρι;
Πάμε κάπου να μιλήσουμε;
Ήταν καλός άνθρωπος.
Δεν μου ζήτησε καν αμοιβή.
Ως τώρα, έστω.
Γιατί τον σκότωσαν;
Δεν ξέρω. Η αστυνομία ακόμα συλλέγει στοιχεία.
ΔΙΚΑΣΤΙΚΟ ΜΕΓΑΡΟ ΛΟΣ ΑΝΤΖΕΛΕΣ
Σε τι σόι κόσμο ζούμε;
Πρέπει να ετοιμαστώ για την υπόθεσή σου.
-Οπότε, οτιδήποτε… -Δεν της επιτέθηκα.
Της άρπαξα το κολιέ και έτρεξα. Δεν της επιτέθηκα.
Και γιατί ο Τζέρι δεν δέχθηκε συμβιβασμό;
Ήθελαν να μου ρίξουν δύο χρόνια. Ο Τζέρι είπε ότι ήταν πολλά.
Νόμιζε ότι στη δίκη ίσως έπειθα τον δικαστή
να αναγνωρίσει ελαφρυντικά.
Τα οποία είναι;
Είμαι καλό άτομο. Που είχε προβλήματα με τα ναρκωτικά.
Δεν έκλεψα εγώ το κολιέ,
αλλά κάποια που ούτε καν αναγνωρίζω.
Κάποια που χάθηκε.
Πέρασα απεξάρτηση.
Κάνω αποθεραπεία.
Σε πιστεύω.
Αλλά δεν ξέρω αν θα χαθεί ποτέ αυτή η άλλη.
Έπαιρνα οξυκωδόνη.
Εσύ;
Τα ίδια, βασικά.
Ηρωίνη.
Όταν δεν άντεχα άλλο οικονομικά την οξυκωδόνη.
Ο Τζέρι θα σε έβαζε να καταθέσεις;
Για να δείξω την καλή προσωπική μου συγκρότηση.
Η δίκη είναι αύριο, είπες;
Με δύο μάρτυρες. Νομίζω είμαι εντάξει.
Μίκι.
Πάρε τον Μάρβιν Μπίντλμαν, θέλω μια χάρη.
Είναι 80-φεύγα, υπενθύμισέ του ότι μου το οφείλει.
Βρήκες κάτι για τον Έλιοτ;
Ο Τζέρι πήρε προκαταβολή 625.000 δολάρια, τα περισσότερα έχουν ξοδευτεί.
Θα λάβει άλλα 450 στη δίκη. Μη επιστρεπτέα.
Το ξέρω. Όσο ολόκληρη χρονιά μεθυσμένων οδηγών.
Είναι διάσημη υπόθεση.
-Δικαστής; -Ο Τζέιμς Π. Στάντον.
Πρώην συνήγορος υπεράσπισης. Καλό αυτό. Κοντεύεις;
-Έχεις ραντεβού στις 3:00. -Φτάνω.
Ξέρουμε σίγουρα ότι ο Έλιοτ δεν έχει προσλάβει άλλον;
Μη χολοσκάς για άλλους δικηγόρους. Πήγαινε.
Εντάξει.
Γεια.
Το όνομά σας;
Χάλερ. Μίκι Χάλερ.
ΕΓΚΡΙΣΗ ΡΑΝΤΕΒΟΥ
Ωραίο αμάξι.
Ευχαριστώ.
-Ευχαριστώ. -Έγινε.
Κύριε Χάλερ.
Ανεβείτε. Σας περιμένει.
ΝΟΚΤΟΥΡΝΑ - Ο ΘΡΥΛΟΣ
Σίγουρα δεν θέλετε κάτι; Νερό…
Όχι. Ευχαριστώ.
Ο κ. Έλιοτ είναι στο γραφείο του;
Στο γραφείο του; Όχι.
Κύριε Έλιοτ.
Μίκι Χάλερ. Πώς είστε;
ΠΑΡΑΛΑΞ
Κύριε Έλιοτ;
Δικάζομαι για φόνο σε μια βδομάδα.
Ο δικηγόρος μου μόλις σκοτώθηκε.
Μάλλον φαντάζεσαι πώς είμαι.
Βρήκαν τίποτα; Κανένας ύποπτος;
Απ' όσο ξέρω, όχι.
Θα μιλήσουν με όλους τους πελάτες του.
Καλύτερα να μην τους μιλήσεις
όσο εκκρεμεί η υπόθεση.
Θα μου φορτώσουν και τον φόνο του Τζέρι;
Γιατί όχι; Τώρα που γυρίζει.
Πώς και δεν σε έχω ακουστά;
Δεν με ξέρεις
επειδή φροντίζω να μην ακούγομαι.
Οι δικηγόροι-φίρμες είναι μπελάς για τους πελάτες.
Δεν δουλεύω έτσι.
Όπως μου εξήγησαν, ο Τζέρι ανέθεσε όλες τις υποθέσεις του σε μένα.
Το συμβόλαιο υπεράσπισης που υπέγραψες μαζί του,
του επέτρεπε να συζητά την υπόθεση με μένα.
Και τη συζήτησε; Μαζί σου;
Όχι. Εννοώ, ο Τζέρι με εμπιστευόταν.
Όχι απαραίτητα κι εγώ.
Πράγματι.
-Μίκι, είπαμε; -Σωστά.
Παίζεις καθόλου μπάσκετ;
-Λιγάκι. -Εγώ όχι.
Όχι ιδιαίτερα.
Μου αρέσει να βλέπω, όμως.
Μα πάντα εξοργιζόμουν
όταν έχαναν ελεύθερες βολές οι μεγάλοι παίκτες.
Είναι το μόνο πράγμα που ελέγχεις. Κάθε βολή, ακριβώς η ίδια.
Με την άνεσή σου, ζύγισέ τη.
Κι όμως, επηρεάζονται όλοι από αστάθμητους παράγοντες.
Δεν θέλω να φανώ μαλάκας.
Ή μπορεί και να θέλω. Είχαμε δίκη την επόμενη εβδομάδα.
Περιμένω πέντε μήνες να δικαιωθώ.
-Καταλαβαίνω. -Αλήθεια;
Καταλαβαίνεις πώς είναι για έναν αθώο
να λιώνει στο περίμενε ώσπου να έρθει η δίκη του;
Να διαβάζει τις ψευτιές και τις παπαριές των ΜΜΕ,
να φορά κωλο-βραχιολάκι στο πόδι όλο το 24ωρο.
-Το καταλαβαίνεις; -Είχα πελάτες που κατηγορήθηκαν άδικα.
Άσε τις μαλαγανιές.
Ωραία. Θα περάσω κατευθείαν στην τελική ατάκα.
Ο Τζέρι ήταν εξαίρετος δικηγόρος.
-Είμαι καλύτερος. -Έτσι λες.
-Έτσι θα έλεγε ο Τζέρι. -Αν ήταν εδώ, που δεν είναι.
-Κατανοώ την οργή σου. -Είπα, άσε τις μαλαγανιές.
Πριν σε δεχτώ, πρέπει να ξέρω ότι θα μπορείς σε μια βδομάδα,
γιατί δεν αντέχω άλλο.
Ούτε μια βδομάδα. Ούτε μια γαμημένη μέρα.
-Μπορώ να είμαι έτοιμος. -Θα επιταχύνεις;
Αν δεν είμαι έτοιμος, θα σου το πω.
Είμαι βέβαιος ότι δεν θα ζητήσεις αναβολή.
Λες αυτό που πρέπει για να πάρεις τη δουλειά.
Εντάξει.
Πρέπει να το σκεφτώ.
Καλή ιδέα.
Ρώτα να μάθεις για μένα.
Με την άνεσή σου. Αλλά μην αργήσεις πολύ.
Όσο περιμένεις,
τόσο πιο πιθανό ο δικαστής να αναβάλλει τη δίκη σου.
Αν με κρατήσεις, θα φροντίσω να μη συμβεί αυτό.
Είσαι καλός πωλητής, το παραδέχομαι.
Είμαι συνήγορος υπεράσπισης, κύριε Έλιοτ.
Καλός, μάλιστα. Έχεις τα τηλέφωνά μου.
Έχασα τα πάντα, το καταλαβαίνεις αυτό, Μίκι;
Τη ζωή μου, την υπόληψή μου…
και το χειρότερο, τη γυναίκα μου.
Την οποία αγαπούσα πάρα πολύ.
Το κατανοώ.
Δεν κατανοείς τίποτα. Όχι ακόμα.
Νομίζεις ότι σου έκατσε το λαχείο, αλλά σε βεβαιώνω… όχι ακόμα.
Σε μια βδομάδα; Μίκι, είναι αδύνατον.
Αλλιώς θα χαλούσε η συμφωνία.
Ας τον κλείσουμε πρώτα,
κι ίσως πειστεί να ζητήσουμε αναβολή.
Αυτό θα φύγει.
ΑΝ ΕΙΧΑ ΤΟ ΣΤΟΜΑ ΚΛΕΙΣΤΟ, ΔΕΝ ΘΑ ΗΜΟΥΝ ΕΔΩ
-Τι; -Τίποτα.
Θα χρειαστώ έναν οδηγό.
Θέλω χρόνο να διαβάσω τους φακέλους.
Σκεφτόμουν τον Κιντέρο. Είναι διαθέσιμος;
Εκτίει ποινή στο Κόρκοραν, έμαθα.
Μήπως ο Στίβι;
Απαίσιος οδηγός. Κανείς δεν μπαίνει σε αμάξι μαζί του.
Εντάξει. Διάδωσέ το.
Έφτασα. Θα σε δω σε ένα λεπτό.
ΣΚΗΝΗ ΕΓΚΛΗΜΑΤΟΣ
Χριστέ μου. Με κατατρόμαξες, Σίσκο.
Τι διάολο κάνεις εδώ, δικέ μου;
Η Λόρνα είπε ότι θες να με προσλάβεις.
Όχι για αυτό, Σίσκο. Για την υπόθεση Τρέβορ Έλιοτ.
Η αστυνομία θα βρει τον φονιά του Τζέρι.
Μου έκοψες τη χολή.
Κι εσύ το ίδιο.
Συγγνώμη.
Λοιπόν, ο Τρέβορ Έλιοτ. Χοντρό ψάρι.
Ναι, αν τον αναλάβω.
Δεν έχει κλείσει ακόμα.
Πρέπει να μπορώ να του πω κάτι καλό.
Κάτι να τον κάνει να με προσλάβει.
Είδες τον φάκελο;
Εν μέρει. Δύο νεκροί. Ήταν παρών. Όχι ακριβώς άμεμπτος.
Πρέπει να του προσφέρω "αμεμπτοσύνη".
Ίσως η Μάγκι μάς πει μερικά κρυφά χαρτιά της Εισαγγελίας.
Σκατά. Η Μάγκι.
Ανάθεμα.
Μπορείς να φύγεις, μαμά. Σε λίγο θα έρθει.
Δεν φεύγω.
Θα τα καταφέρω μόνη μου ένα μισάωρο.
Ο κόσμος δεν έγινε τόσο επικίνδυνος.
-Αποκλείεται. -Ελπίζω να περάσω καλά απόψε.
Αρκεί ο μπαμπάς να είναι καλόκεφος
και θα είναι πιο πιθανό
αν δεν του βάλεις τις φωνές επειδή άργησε 15 λεπτά.
Να τος.
-Συγγνώμη. -Αλήθεια;
Γεια σου, μπαμπά.
Συγγνώμη.
Συγγνώμη, Μάγκι.
-Στις ομορφιές σου είσαι. -Μου το υποσχέθηκες.
Το ξέρω.
Θες πραγματικά κοινή κηδεμονία; Βήμα πρώτο…
Μάγκι, ήρθα τώρα.
Τι θα έλεγες να το συζητήσουμε αργότερα;
-Θα περάσω το πρωί. -Εντάξει.
-Σ' αγαπώ. -Κι εγώ σ' αγαπώ.
Αν είναι να με περιφρονείς,
τουλάχιστον, μην το κάνεις ενώ είσαι τόσο όμορφη.
Γεια σου.
-Πώς είσαι, μωρό μου; Καλά; -Καλά.
-Έτοιμη; Ήρθες με τσάντα; -Ναι.
Το είχε διαισθανθεί ο Τζέρι.
Δεν ξέρω.
Υπέβαλε το υπόμνημα πριν από δέκα μέρες.
Ανάθεσης υποθέσεων σε περίπτωση θανάτου.
Κοίτα, ας ασχοληθούμε με τον Έλιοτ επί του παρόντος, ωραία;
Σοβαρολογεί ο Μίκι ότι η εκδίκαση θα γίνει σε μια βδομάδα;
Τυπικά, σε εννιά μέρες. Έτσι του είπα κι εγώ,
αλλά τέτοιου είδους υποθέσεις σπανίζουν.
Και χρειάζεται κάτι.
Είναι εντάξει με… Ξέρεις.
-Προφανώς, δεν έχετε μιλήσει. -Δεν βρήκα την κατάλληλη στιγμή.
Δηλαδή, δεν μπήκες στη θάλασσα;
Όχι.
Ξέρεις τι εφιάλτη έχω;
Όχι τόσο το να πνιγώ εγώ,
τι θα γίνεις εσύ.
Το να σε αφήσω πίσω, αυτό με πειράζει.
-Μπαμπά… -Τι;
Έπαθες ένα ατύχημα.
Δεν είσαι ο πρώτος σέρφερ που έπαθε,
ούτε είμαι το πρώτο παιδί που έπαθε κακό ένας γονιός του.
Είσαι σκληρή.
Μη γίνεις εξίσου σκληρή, εντάξει;
-Θα προσπαθήσω. -Ωραία.
Ανησυχεί για σένα.
Έτσι είπε;
Νομίζει ότι, πέρα από τα χάπια, ίσως περνάς κρίση μέσης ηλικίας.
Ισχύει;
Μπορεί, λιγάκι.
Τι εννοείς;
Κόρη μου, δύο διαλυμένοι γάμοι, μηδέν δικηγορικές υποθέσεις,
έξι μήνες αποτοξίνωση…
Τουλάχιστον έβγαλες καλή κόρη. Έλα τώρα.
Ανέκαθεν στη ζωή μου ήθελα να γίνω δικηγόρος υπεράσπισης,
από παιδί που έβλεπα τον μπαμπά μου.
Αυτά που σε διδάσκουν στη Νομική Σχολή, πώς θεωρητικά λειτουργεί το σύστημα.
Βγαίνεις μετά έξω και τα πάντα είναι κυκεώνας.
Όλοι κάτι επιδιώκουν.
Όλοι λένε ψέματα.
Μετά από λίγο, αναρωτιέσαι αν αξίζει αυτό που κάνεις.
Η μαμά το αντιμετωπίζει αλλιώς. Απλώς βάζει στη φυλακή τους κακούς.
Έχει αγνές αρχές.
Γι' αυτό είναι έξοχη σε αυτό που κάνει.
Ενώ εσύ όχι;
Ήμουν. Νομίζω ότι ακόμα είμαι.
Πιστεύω ότι στο νομικό μας σύστημα, όλοι είναι αθώοι μέχρι αποδείξεως του εναντίου.
Όταν η πολιτεία σε καθίζει στο σκαμνί,
είμαι το μόνο που έχεις.
Ποιος είναι πάλι;
Σοβαρολογείς;
Συγγνώμη που ενοχλώ.
Φρόντισε να αξίζει, ντετέκτιβ.
Είναι σημαντικό.
Πρέπει να δούμε τους φακέλους του Τζέρι Βίνσεντ.
Κατανοώ το επαγγελματικό απόρρητο.
Ο Εισαγγελέας λέει ότι μπορείς να αρνηθείς.
Σοβαρά τώρα; Τον ήξερα προσωπικά.
Θέλω να δεις με τι είμαστε αντιμέτωποι.
Θανατηφόρα βολή στο κεφάλι, εντελώς ανεμπόδιστη.
Ο δράστης μάζεψε και τους κάλυκες.
Αυτός που εκτέλεσε τον Τζέρι
δεν μπήκε στον κόπο να πάρει πορτοφόλι και μετρητά.
Πήρε την τσάντα με τον φορητό υπολογιστή του.
Το ερώτημα είναι, τι περιείχε; Τι ήξερε που οδήγησε στο να σκοτωθεί;
Η απάντηση μάλλον βρίσκεται στους φακέλους του.
Μακάρι να μπορούσα να σε βοηθήσω, ντετέκτιβ, ειλικρινά.
Σου ζητάω να βοηθήσεις εσένα.
Κινδυνεύεις, συνήγορε.
Ίσως είσαι ο επόμενος.
Είχε σχέσεις ο Τζέρι με μαφιόζους ή καρτέλ ναρκωτικών;
Αμφιβάλλω, ήταν τύπος και υπογραμμός.
-Πρώην εισαγγελέας. -Ίσως κάποιος που φυλάκισε.
Μια στιγμή.
Ναι, το σκέφτηκα αυτό. Χτένισε τους φακέλους.
Ψάξε τυχόν απειλές, πελάτες, πρώην πελάτες, τους πάντες, εντάξει;
Ξεκινάω.
Ο Έλιοτ μού έδωσε πρόσβαση
στο σπίτι στο Μαλιμπού όπου έγιναν οι φόνοι.
Σημαντικό να έχουμε σαφή εικόνα.
Θα σου στείλω τη διεύθυνση. Έλα εκεί κατά τις 12.
Άρα, πήραμε την υπόθεση;
Όχι ακόμα. Όσα μαθαίνουμε, τόσο πιο πιθανό.
-Πού είσαι τώρα; -Πάω για δίκη.
Μάρβιν.
-Μίκι! -Ευχαριστώ που ήρθες. Το εκτιμώ.
Γιατί όχι;
Όταν χρειάζεται βοήθεια ο καλύτερος άνθρωπος που ξέρω,
του τη δίνω.
Πώς είναι η Έλανορ;
Απολύτως φανταστικά, ειλικρινά. Σου στέλνει την αγάπη της.
-Την ανταποδίδω. Σε ευχαριστώ. -Λ.Α.-292587. Πολιτεία κατά Ίζι Λετς.
Έρχομαι σε ένα λεπτό.
Μίκι Χάλερ, μπορώ να πλησιάσω;
Πες μου ότι είσαι έτοιμος.
-Σχεδόν, κ. Δικαστή. -Κε Χάλερ.
Βασικά, Δικαστή,
με κίνδυνο να εκνευρίσω τον κύριο Χολτ,
να τον καλέσουμε να πλησιάσει;
-Συγγνώμη; -Τι τρέχει;
Κάπως ανορθόδοξο, αλλά συμφέρον
για την οικονομία της δίκης.
Για μισό λεπτό.
Κύριε Χολτ.
Θα πλησιάσετε την έδρα;
Πώς είστε; Θα είμαι σύντομος.
Κατηγορείται για διακεκριμένη κλοπή.
Σύμφωνα με το Άρθρο 487 του Π.Κ.,
η αξία του κλαπέντος αντικειμένου πρέπει να υπερβαίνει τα 950 δολάρια.
Κύριε Πρόεδρε, το κολιέ κάνει 400 δολάρια το πολύ;
Τι;
Έχω πληρωθεί με διαμάντια και χρυσό,
κόβει το μάτι μου σε αυτά.
Αλλά, προς επαλήθευση,
έχω φέρει έναν ειδικό στον τομέα.
Ο Μάρβιν Μπίντλμαν, κοσμηματοπώλης.
Θα κάνει μια εκτίμηση στα γρήγορα.
Η κατηγορούσα αρχή μπορεί να φέρει δικό της ειδικό.
Ξέρει η γυναίκα σας ότι είναι μαϊμού;
Φυσικά, δεν θέλω να την αναστατώσω.
Αστειεύεται τώρα;
Καθόλου.
Και μαϊμού να είναι, η εναγόμενη νόμιζε ότι έκλεβε πραγματικό.
Έχετε μάρτυρα για το τι σκεφτόταν;
Δεν κάνατε εκτίμηση του κολιέ;
Έχουμε αυτήν της ασφαλιστικής.
Ίσως ανοίγουμε νέο κύκλο απάτης.
Ίσως σφάλλω, φυσικά.
Δεσποινίς Σέπαρντ, πώς σκέφτεστε να το αντιμετωπίσετε αυτό;
Πλήρης απαλλαγή; Δηλαδή ξεμπέρδεψα;
Εκτός αν η Εισαγγελία ασκήσει δίωξη στους Χολτ
και κληθείς ως μάρτυρας κατηγορίας,
μα δεν νομίζω να συμβεί.
Θεέ μου.
Γλίτωσες και το να ανέβεις
να καταθέσεις πόσο καλή είσαι.
Δεν ξέρω πώς να σε ευχαριστήσω. Υπόσχομαι να σου το ξεπληρώσω.
Πλήρωσέ με τώρα.
Είμαι άφραγκη. Δεν έχω δεκάρα.
Έχεις δίπλωμα οδήγησης;
Συγγνώμη;
Τι εννοείς, την προσέλαβες;
Σου είπα, θέλω οδηγό, και ξέρει να οδηγεί.
Είμαι καλή οδηγός.
Είναι καλή οδηγός, Λόρνα.
Μπορείς να δουλεύεις σε γραφείο.
Πολύ δυσλειτουργικό.
Πρέπει να δουλεύω εν κινήσει.
-Δεν είπες ότι είναι χρήστρια; -Πρώην. Εγώ θα την κρίνω; Στρίψε δεξιά.
Σχεδόν φτάσαμε. Θα σε ξαναπάρω.
Μίκι, μη…
-Μάγκι. -Γεια σου, Λόρνα. Χαίρομαι που σε βλέπω.
Ευχαριστώ, παρομοίως. Στις ομορφιές σου είσαι.
Σε τι μπορώ να βοηθήσω;
Νοιαζόμαστε και οι δύο γι' αυτόν.
Θέλω να πω, χαίρομαι
με αυτές τις θετικές εξελίξεις για τον Μίκι…
Αλλά;
Αλλά η ανάληψη πολύκροτου φόνου από δικηγόρο που μόλις σκότωσαν,
ένας Θεός ξέρει γιατί, είναι σίγουρα καλή ιδέα;
Λόγω ανάγκης, Μάγκι.
Κρατάω το γραφείο του ανοικτό με νύχια και δόντια.
Η ζωή του μετράει πιο πολύ από την καριέρα.
Πρώτα να σταθεί στα πόδια του. Η κόρη του τον χρειάζεται όρθιο.
Το ξέρω, και αυτό θα τον βοηθήσει να το καταφέρει.
Πρώτη φορά εδώ κι έναν χρόνο, ξαναζωντάνεψε.
Ξέρεις τον Μίκι.
Τρελαίνεται να πλακώνεται στο ξύλο
με το ένα χέρι δεμένο πίσω από την πλάτη.
Θα κάνω γύρω στα 15 λεπτά.
Ωραία.
Καλώς ήλθες στη ζούγκλα.
Να μη φέρουμε τους ενόρκους εδώ.
Θα τον μισήσουν και την κάτσαμε.
Η σύζυγος ήταν στο κρεβάτι.
Ο αγαπητικός της στο πάτωμα.
Η αστυνομία λέει ο Έλιοτ ήταν στην πόρτα. Ίσως τους έβλεπε να γαμιούνται…
Να συνουσιάζονται για λίγο, πριν μπει και τους σκοτώσει.
Το φονικό όπλο δεν βρέθηκε.
Μάλλον κατέληξε στον ωκεανό.
Δεν ξέρω, Μικ. Είσαι καλός, αλλά τόσο καλός;
Ξέρουν ότι ο Έλιοτ ήταν παρών.
Είχε κάθε κίνητρο. Κατάλοιπα πυρίτιδας στο χέρι.
Σου είπε τη δική του εκδοχή;
Άκου, είναι και κάτι άλλο.
Τι;
Ξέρω ότι δεν σε πειράζει που τα έχω με τη Λόρνα.
Τουλάχιστον λες ότι δεν σε πειράζει.
Η Λόρνα ήθελε να σ' το πει την κατάλληλη στιγμή,
αλλά δυσκολεύεται,
μάλλον καμιά στιγμή δεν της φαίνεται κατάλληλη,
οπότε, θα σ' το πω εγώ.
Εγώ και η Λόρνα,
θα παντρευτούμε.
Α.
Τι εννοείς "Α"; Τι σημαίνει; Σε πειράζει;
Δεν είμαι μέρος της εξίσωσης, Σίσκο.
Θέλω να ξέρω, σε πειράζει;
Την αγαπάς;
Ολόκαρδα.
Τότε, δεν με πειράζει.
Αλλά θα σου πω κάτι, Σίσκο.
Είναι ένα από τα τέσσερα πιο ζωτικά άτομα για εμένα.
-Έτσι και την πληγώσεις… -Φυσικά και όχι.
Είναι η καλύτερη που υπάρχει.
Το τέταρτο;
Τι;
Είπες, τέσσερα άτομα.
Χέιλι, Μάγκι, Λόρνα και…
Το τέταρτο;
Μίκι Χάλερ.
Ναι, θα έρθω.
Με θέλει ο Τρέβορ Έλιοτ.
Αποδείχθηκες εντάξει.
Πολύ καλύτερος συνήγορος από τον Τζέρι, κατά κοινή ομολογία.
Μέχρι που παραστράτισες και έγινες ναρκομανής.
Δεν είμαι πια χρήστης.
Άκου, Μίκι. Το ζήτημα με αυτήν την υπόθεση,
είναι να κερδίσω στη δίκη
και στα μάτια της κοινής γνώμης.
Ο κόσμος σε απαξιώνει τάχιστα πια.
Δες τα σχόλια στο Twitter μου.
Χρειάζομαι δικηγόρο να μου ξαναδώσει την ελευθερία
και την υπόληψή μου.
Είσαι αυτός ο δικηγόρος;
Όχι.
Μπορώ μόνο να φροντίσω να αθωωθείς.
Δεν μπορώ να σε αποδώσω άσπιλο.
Δεν λειτουργούν έτσι τα δικαστήρια. Αθώωση, μόνο.
Και θα το καταφέρεις; Σίγουρα;
Εξαρτάται τι θα αντιμετωπίσω.
-Δεν τους σκότωσα. -Δεν σε ρώτησα.
Θέλω να ξέρεις ότι δεν το έκανα.
Εντάξει, άκου πώς έχει, Τρέβορ.
Μπορώ να κερδίσω σχεδόν κάθε υπόθεση, αρκεί να ξέρω με τι έχω να κάνω.
Αυτήν τη στιγμή, δεν ξέρω.
Αν μου πεις ψέματα,
δεν θέλω την υπόθεσή σου, όσο και να τη χρειάζομαι.
Εντάξει.
Στο γυμνάσιο ήμουν τελείως να με κλαίνε οι ρέγγες.
Καμιά δεν μου έδινε σημασία, αλλά, ευτυχώς, είχα τη Ζέλντα.
Η ζωή ήταν κόλαση.
Αλλά τα βιντεοπαιχνίδια, παράδεισος.
Μετά, γνώρισα τη Λάρα.
Ήταν διαφορετική. Όμορφη, πανέξυπνη.
Και με αγαπούσε.
Μόλις τελειώσαμε το γυμνάσιο, τα βιντεοπαιχνίδια σάρωναν.
Το πρόβλημα που κανείς δεν μπορούσε να ξεπεράσει ήταν η στείρα κοιλάδα.
Ποια κοιλάδα;
Αν θες να κάνεις κάτι ανθρωποειδές,
ο ανθρώπινος εγκέφαλος απορρίπτει οτιδήποτε ατελές.
Οι ήρωες των παιχνιδιών ήταν σχεδόν αληθινοί,
αλλά όχι αρκετά.
Ειδικά τα μάτια, πάντα ήταν προβληματικά.
Αλλά όσο μας μοιάζουν οι χαρακτήρες,
τόσο περισσότερο ταυτιζόμαστε και θέλουμε να παίζουμε.
Αυτή είναι η στείρα κοιλάδα. Και ήμουν αυτός που τη διάβηκε.
Δουλεύοντας στο γκαράζ μου.
Μια προσθήκη, γύρω στις 100 γραμμές κώδικα,
άλλαξε τα πάντα.
Το κορίτσι στο παιχνίδι.
Η Νοκτούρνα.
Η πρώτη μας μεγάλη επιτυχία.
Αυτή μας έκανε γνωστούς.
Και, ναι, την έκανα καθ' ομοίωση της Λάρα.
Φυσικό είναι το DNA της
να υπάρχει σε ό,τι έχει κάνει η εταιρεία.
Ήμασταν ομάδα.
Δεν ήξερα ότι με απατούσε.
Όσο το σκέφτομαι, δούλευα συνέχεια,
ταξίδευα πολύ, και άρχισε να δυσανασχετεί.
Να θυμώνει.
Εκείνη την ημέρα πήγα να της κάνω έκπληξη.
Και αντ' αυτού…
Δεν θα σβηστεί ποτέ από το μυαλό μου όσο ζω.
Τη βρήκα έτσι. Την ίδια μου τη γυναίκα. Την καλύτερη φίλη μου.
Και τον καταραμένο δάσκαλο γιόγκα.
Όλοι λένε ότι τη σκότωσα,
αλλά, αλήθεια, αν τους είχα βρει ζωντανούς,
ούτε καν θα τη χώριζα.
Θα την ικέτευα να ξαναγυρίσει επειδή τη χρειάζομαι.
Πολλοί με λένε ιδιοφυΐα. Τον κώδικα που έγραψα, μαγικό.
Η Λάρα ήταν η μαγεία. Αυτή ήταν η έμπνευση.
Χωρίς αυτήν, θα ήμουν ακόμα στο γκαράζ μου.
Αποκλείεται να τη σκότωνα ποτέ,
επειδή χωρίς αυτήν…
χάθηκε η μαγεία.
Έτσι έχουν τα πράγματα. Σου κάνει αυτό;
Μπορώ να κερδίσω με αυτό.
-Να κερδίσεις με αυτό; -Μπορώ.
-Να κερδίσεις την επόμενη εβδομάδα; -Μπορώ.
Τότε, προσλαμβάνεσαι.
-Λοιπόν; -Την πήραμε.
-Την υπόθεση; -Πολλή δουλειά, Λόρνα.
-Απαιτείται ψυχραιμία. -Θεέ μου.
Πολλή δουλειά. Στείλε τον Σίσκο στο γραφείο.
Μίκι…
Τα λέμε σε λίγο.
LINCOLN ΑΠΑΛΛΑΧΘΗΚΕ
Είσαι καλά;
Δείχνεις έτοιμος να κλάψεις.
Αλλεργία.
Καλύτερα να κοιτάς τον δρόμο.
Είσαι αλήθεια καλά;
Ποτέ δεν ήμουν καλύτερα. Θα στρίψεις εδώ;
Τι; Κάτι δεν πάει καλά;
Ναι, μας παρακολουθούν.
ΒΑΣΙΣΜΕΝΟ ΣΤΑ ΜΥΘΙΣΤΟΡΗΜΑΤΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Έρρικα Πετρωτού